Ka eestlastel oli oma "saule", mis võinuks meie rahva ja riigi ajalugu oluliselt muuta. Vaid üks kord saadi alatasa omavahel nägelevad eestlaste malevad muistse vabadusvõitluse ajal ühtse mütsi alla ja enneolematus suuruses. Paraku me oma "saulet" võita ei suutnud. Saime hävitava kaotuse 1217. aasta madisepäeval. Mees, kellest võinuks saada ehk  eestlaste kuningas - ta langes selles  lahingus. Madisepäeva lahing toimus eile - 792 aastat tagasi.    Täpselt 510 aastat tagasi e. 22. septembril 1499. a. sai Basel'i rahuga kinnitatud poliitiline iseseisvus nn Vanale Šveitsi Konföderatsioonile, kes väljus sellega Püha Rooma Impeeriumi e. Saksa-Rooma riigi koosseisust. See riik oli tänase Šveitsi riigi e. Šveitsi Konföderatsiooni eelkäijaks.  217 aastat tagasi e. 22. septembril 1792. a. kuulutati Prantsusmaal välja vabariik (nn Esimene Vabariik). Algas lõputu prantslasliku hiilguse kustumine.    Sada ja üks aastat tagasi e. 22.  septembril 1908. aastal kuulutas Bulgaaria ennast Osmanite riigi (Türgi) alt vabanenud iseseisvaks kuningriigiks.      saabusid sõjast kurnatud Tallinna vene väed ning kukutasid viimase taasiseseisvumise eelse legaalse Eesti riigi valitsuse - Otto Tiefi valitsuse ning  taastasid okupatsioonirežiimi Eestimaa ja -rahva üle. Sellega katkes I Eesti Wabariigi loomulik arengutee Euroopa riikide ja rahvaste seas pikkadeks aastakümneteks.    Anar Rand  BHR